16 dage med olympiske lege i Tokyo fik søndag sin afslutning, hvor den traditionsrige afslutningsceremoni blev afviklet og den olympiske stafet blev givet videre til den næste værtsby Paris. Og mens medaljehøsten for Danmark lød på hele 11 medaljer, hvoraf tre var af guld, så var medaljehøsten en smule mere beskeden, når man tager de nordjyske briller på. Faktisk var det kun de nordjyske spillere på herrelandsholdet i håndbold, der endte med metal om halsen. Herrelandsholdet endte med at få en sølvmedalje, da de tabte finalen mod Frankrig. Her følger et overblik over de nordjyske OL-deltagere.

Referat:
Kun i en enkelt disciplin lykkedes det nordjyderne at hive metal hjem.